  Туспуктэм: Никита Иванов Наталия Сильвестрова 6+ 16-тӥ тулыспалэ Ижкарын удмуртъёслэн сиёнъёссы сярысь «Блины, лепешки, табани как праздничное и ритуальное блюдо» лекция ортчоз. Со сярысь кар администрацилэн пресс-службаез ивортӥз. Ужрад Ижкарлэн музеяз (Милиционной урам, 4) 18 часын 30 минутэ кутскоз. Россиысь тодосъя академилэн Урал ёзэтысьтыз Эскеронъёсъя удмурт федерал центрысьтыз История, кылъя но литературая удмурт институтысь тодосъя ӧнерчи, истори тодосъя кандидат Елена Попова лымшор но уйпал удмуртъёслэн Вӧйдыр сиёнъёссылэн аспӧртэмлыкъёсыз сярысь вералоз, мильымен, пачкес нянен, табанен тодматоз.   Лекция дунын. Билетэз Пушкинской картаен но басьтыны луонлык вань. Тодэ вайытом, Ижкарын пор лулчеберетлы сӥзем арня ортчоз. Тегъёс: удмуртъёс сиён этнография Удмуртия  